ΣΤ. ΣΠΟΡΟΙ ΠΡΟΣ ΣΠΟΡΑ ΚΑΙ ΦΥΤΑΡΙΑ

1. 366 L 0401: Οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (ΕΕ αριθ. 125, 11.7.1966, σ. 2298/89).

Επιτρέπεται στη Δημοκρατία της Φινλανδίας να διατηρήσει, μέχρι τις 31 Δεκεμβρίου 1996 το αργότερο, το εθνικό της σύστημα σποροπαραγωγής σχετικά με την εμπορία στο έδαφός της σπόρων της κατηγορίας «εμπορικοί σπόροι» («Kauppasiemen»/«handelsutsδde»), όπως ορίζεται στην ισχύουσα φινλανδική νομοθεσία.

Οι σπόροι αυτοί δεν εισάγονται στο έδαφος των άλλων κρατών μελών. Η Δημοκρατία της Φινλανδίας προσαρμόζει τη νομοθεσία της έτσι ώστε να συμμορφωθεί με τις σχετικές διατάξεις της οδηγίας μέχρι την ημερομηνία λήξης της ανωτέρω περιόδου.

Η Δημοκρατία της Φινλανδίας πρέπει, ωστόσο, να εφαρμόσει από την προσχώρηση τις διατάξεις εκείνες της οδηγίας οι οποίες εξασφαλίζουν πρόσβαση στην εμπορία στο έδαφός της του υλικού που συμβιβάζεται με την οδηγία.

2. 366 L 0402: Οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων δημητριακών προς σπορά (ΕΕ αριθ. 125, 11.7.1966, σ. 2309/66).

Επιτρέπεται στη Δημοκρατία της Φινλανδίας να διατηρήσει, μέχρι τις 31 Δεκεμβρίου 1996 το αργότερο, το εθνικό της σύστημα σποροπαραγωγής σχετικά με την εμπορία στο έδαφός της:

- σπόρων οι οποίοι δεν πληρούν τις απαιτήσεις της οδηγίας σχετικά με το μέγιστο αριθμό γενεών σπόρων της κατηγορίας «πιστοποιημένοι σπόροι» («Valiosiemen»/«elitutsδde») και

- σπόρων της κατηγορίας «εμπορικοί σπόροι» («Kauppasiemen»/«handelsutsδde»), όπως ορίζεται στην ισχύουσα φινλανδική νομοθεσία.

Οι σπόροι αυτοί δεν εισάγονται στο έδαφος άλλων κρατών μελών. Η Δημοκρατία της Φινλανδίας προσαρμόζει τη νομοθεσία της έτσι ώστε να συμμορφωθεί με τις σχετικές διατάξεις της οδηγίας μέχρι την ημερομηνία λήξης της ανωτέρω περιόδου.

Ωστόσο, η Δημοκρατία της Φινλανδίας εφαρμόζει από την προσχώρηση εκείνες τις διατάξεις της οδηγίας οι οποίες εξασφαλίζουν πρόσβαση στην εμπορία στο έδαφός της του υλικού που συμβιβάζεται με την οδηγία.

3. 366 L 0403: Οδηγία 66/403/ΕΟΚ του Συμβουλίου της 14ης Ιουνίου 1966 περί εμπορίας σπόρων γεωμήλων προς φύτευση (ΕΕ αριθ. 125, 11.7.1966, σ. 2320/66).

Επιτρέπεται στο Βασίλειο της Σουηδίας να διατηρήσει, μέχρι τις 31 Δεκεμβρίου 1996 το αργότερο, όριο ανοχής 40 % κατά βάρος, για τους κονδύλους που έχουν προσβληθεί κατά περισσότερο από το ένα δέκατο της επιφάνειάς τους από κοινή ψώρα, για την εμπορία στο έδαφός του σπόρων γεωμήλων προς φύτευση. Αυτό το όριο ανοχής εφαρμόζεται μόνο για τους σπόρους γεωμήλων προς φύτευση οι οποίοι παράγονται σε περιοχές του Βασιλείου της Σουηδίας στις οποίες έχουν ήδη εμφανισθεί idia_teqa προβλήματα όσον αφορά την κοινή ψώρα.

Αυτοί οι σπόροι γεωμήλων προς φύτευση δεν εισάγονται στο έδαφος άλλων κρατών μελών. Το Βασίλειο της Σουηδίας προσαρμόζει τη νομοθεσία του έτσι ώστε να συμμορφωθεί με το σχετικό τμήμα του παραρτήματος ΙΙ της οδηγίας μέχρι την ημερομηνία λήξης της ανωτέρω περιόδου.

Ωστόσο, το Βασίλειο της Σουηδίας εφαρμόζει από την ημερομηνία προσχώρησης εκείνες τις διατάξεις της οδηγίας οι οποίες εξασφαλίζουν πρόσβαση στην εμπορία στο έδαφός του του υλικού που συμβιβάζεται με την οδηγία.

4. 366 L 0404: Οδηγία 66/404/ΕΟΚ του Συμβουλίου της 14ης Ιουνίου 1966 περί της εμπορίας του δασικού πολλαπλασιαστικού υλικού (ΕΕ αριθ. 125, 11.7.1966, σ. 2326/66).

- Επιτρέπεται στη Δημοκρατία της Φινλανδίας, στο Βασίλειο της Νορβηγίας και στο Βασίλειο της Σουηδίας να διατηρήσουν την εθνική τους νομοθεσία σχετικά με την εμπορία του δασικού πολλαπλασιαστικού υλικού, μέχρι τις 31 Δεκεμβρίου 1999 το αργότερο.

- Επιτρέπεται στη Δημοκρατία της Φινλανδίας, στο Βασίλειο της Νορβηγίας και στο Βασίλειο της Σουηδίας να εξαντλήσουν κατά τη διάρκεια περαιτέρω περιόδου μέχρι τις 31 Δεκεμβρίου 2001 τα αποθέματα δασικού πολλαπλασιαστικού υλικού τα οποία έχουν συσσωρευθεί πριν από τη λήξη της μεταβατικής περιόδου που αναφέρεται ανωτέρω στην πρώτη περίπτωση.

- Εφόσον το υλικό δεν συμβιβάζεται με τις διατάξεις της οδηγίας, δεν εισάγεται στο έδαφος των κρατών μελών, πλην της Φινλανδίας, της Νορβηγίας και της Σουηδίας, εκτός αν άλλως αποφασιστεί σύμφωνα με τις διατάξεις της οδηγίας.

- Ωστόσο, η Δημοκρατία της Φινλανδίας, το Βασίλειο της Νορβηγίας και το Βασίλειο της Σουηδίας εφαρμόζουν, από την ημερομηνία προσχώρησης, τις διατάξεις εκείνες της οδηγίας οι οποίες εξασφαλίζουν πρόσβαση στην εμπορία στο έδαφός τους του υλικού που συμβιβάζεται με την οδηγία.

- Εν ανάγκη, αποφασίζονται περαιτέρω μεταβατικές ρυθμίσεις στα πλαίσια των οικείων κοινοτικών διαδικασιών.

5. 370 L 0457: Οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου ποικιλιών καλλιεργουμένων φυτικών ειδών (ΕΕ αριθ. L 225, 12.10.1970, σ. 1) και 370 L 0458: Οδηγία 70/458/ΕΟΚ του Συμβουλίου της 29ης Σεπτεμβρίου 1970 περί εμπορίας σπόρων προς σπορά κηπευτικών.

- Η Δημοκρατία της Φινλανδίας, το Βασίλειο της Νορβηγίας και το Βασίλειο της Σουηδίας μπορούν να αναβάλουν, μέχρι τις 31 Δεκεμβρίου 1995 το αργότερο, την εφαρμογή των ανωτέρω δύο οδηγιών στο έδαφός τους σχετικά με την εμπορία στο έδαφός τους σπόρων προς σπορά ποικιλιών που απαριθμούνται στους αντίστοιχους εθνικούς τους καταλόγους για ποικιλίες γεωργικών φυτικών ειδών και για ποικιλίες κηπευτικών φυτικών ειδών που δεν έχουν γίνει επισήμως δεκτές σύμφωνα με τις διατάξεις των εν λόγω οδηγιών. Οι σπόροι προς σπορά των ποικιλιών αυτών δεν επιτρέπεται να αποτελέσουν αντικείμενο εμπορίας στο έδαφος των άλλων κρατών μελών κατά τη διάρκεια της περιόδου αυτής.

- Οι ποικιλίες γεωργικών και κηπευτικών φυτικών ειδών οι οποίες, κατά την ημερομηνία προσχώρησης ή μεταγενέστερα, απαριθμούνται και στους αντίστοιχους εθνικούς καταλόγους της Δημοκρατίας της Φινλανδίας, του Βασιλείου της Νορβηγίας και του Βασιλείου tgr Σουηδίας και στους κοινούς καταλόγους, δεν υπόκεινται σε τυχόν περιορισμούς εμπορίας όσον αφορά την ποικιλία.

- Κατά την περίοδο που αναφέρεται στην πρώτη περίπτωση, οι ποικιλίες εκείνες των αντίστοιχων εθνικών καταλόγων της Δημοκρατίας της Φινλανδίας, του Βασιλείου της Νορβηγίας και του Βασιλείου της Σουηδίας που έχουν γίνει επισήμως δεκτές σύμφωνα με τις διατάξεις των προαναφερόμενων οδηγιών συμπεριλαμβάνονται στους κοινούς καταλόγους ποικιλιών γεωργικών ή κηπευτικών φυτικών ειδών, αντιστοίχως.

6. 371 L 0161: Οδηγία 71/161/ΕΟΚ του Συμβουλίου της 30ής Μαρτίου 1971 περί κανόνων εξωτερικής ποιότητος του δασικού πολλαπλασιαστικού υλικού που αποτελεί αντικείμενο εμπορίας στο εσωτερικό της Κοινότητας (ΕΕ αριθ. L 87, 17.4.1971, σ. 14).

- Η Δημοκρατία της Φινλανδίας μπορεί να διατηρήσει την εθνική της νομοθεσία περί κανόνων εξωτερικής ποιότητας σχετικά με την εμπορία δασικού πολλαπλασιαστικού υλικού στο έδαφός της, μέχρι τις 31 Δεκεμβρίου 1999 το αργότερο.

- Εφόσον το υλικό δεν συμβιβάζεται με τις διατάξεις της οδηγίας, δεν εισάγεται στο έδαφος άλλων κρατών μελών, εκτός αν άλλως αποφασιστεί σύμφωνα με τις διατάξεις της οδηγίας.

- Η Δημοκρατία της Φινλανδίας προσαρμόζει τη νομοθεσία της έτσι ώστε να συμμορφωθεί με τις διατάξεις της οδηγίας κατά την ημερομηνία λήξης της ανωτέρω περιόδου.

- Ωστόσο, η Δημοκρατία της Φινλανδίας εφαρμόζει από την ημερομηνία προσχώρησης τις διατάξεις εκείνες της οδηγίας οι οποίες εξασφαλίζουν πρόσβαση στην εμπορία στο έδαφός της του υλικού που συμβιβάζεται με την οδηγία.

7. 393 L 0048: Οδηγία 93/48/ΕΟΚ της Επιτροπής της 23ης Ιουνίου 1993 περί του δελτίου επί των όρων τους οποίους πρέπει να πληρούν το πολλαπλασιαστικό υλικό οπωροφόρων φυτών και τα οπωροφόρα δένδρα που προορίζονται για την παραγωγή φρούτων, δυνάμει της οδηγίας 92/34/ΕΟΚ του Συμβουλίου (ΕΕ αριθ. L 250, 7.10.1993, σ. 1).

8. 393 L 0049: Οδηγία 93/49/ΕΟΚ της Επιτροπής της 23ης Ιουνίου 1993 περί του δελτίου επί των όρων τους οποίους πρέπει να πληρούν το πολλαπλασιαστικό υλικό καλλωπιστικών φυτών και τα καλλωπιστικά φυτά σύμφωνα με το άρθρο 4 της οδηγίας 91/682/ΕΟΚ του Συμβουλίου (ΕΕ αριθ. L 250, 7.10.1993, σ. 19).

9. 393 L 0061: Οδηγία 93/61/ΕΟΚ της Επιτροπής της 2ας Ιουλίου 1993 για τον καθορισμό των όρων τους οποίους πρέπει να πληρούν το πολλαπλαστιαστικό υλικό και τα φυτάρια κηπευτικών, εκτός των σπόρων προς σπορά σύμφωνα με την οδηγία 92/33/ΕΟΚ του Συμβουλίου cia την εμπορία φυταρίων και πολλαπλασιαστικού υλικού κηπευτικών, εκτός των σπόρων προς σπορά (ΕΕ αριθ. L 250, 7.10.1993, σ. 19).

Επιτρέπεται στη Δημοκρατία της Φινλανδίας και στο Βασίλειο της Νορβηγίας να επιβάλει πρόσθετους όρους σχετικά με τη σήμανση της καταγωγής των αειθαλών φυτών, προκειμένου να αποτελέσουν αντικείμενο εμπορίας στο έδαφός τους, μέχρι τις 31 Δεκεμβρίου 1996 το αργότερο.

Οι όροι αυτοί είναι δυνατό να εφαρμόζονται μόνο στη δική τους εγχώρια παραγωγή.